AP ลุ้นกำไรปีนี้โตแตะ 5.06 พันลบ. ยอดพรีเซลทะลุ 5 หมื่นลบ. แนะซื้อเป้า 13.80 บ.
AP ลุ้นกำไรปีนี้โตแตะ 5.06 พันลบ. ยอดพรีเซลทะลุ 5 หมื่นลบ. ชู top pick กลุ่มฯ แนะซื้อเป้า 13.80 บ.
AP ลุ้นกำไรปีนี้โตแตะ 5.06 พันลบ. ยอดพรีเซลทะลุ 5 หมื่นลบ. ชู top pick กลุ่มฯ แนะซื้อเป้า13.80 บ.
18 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (7 ก.ค.65) ว่า บริษัท เอพี (ไทยแลนด์) จำกัด (มหาชน) หรือ AP ราคาเป้าหมาย 13.80 บาท มีมุมมอง slightly positive ต่อไตรมาส 2/2565 ยอดพรีเซล (presale) ที่สูง 12.6 พันล้านบาท (โต 28% เทียบช่วงเดียวกันของปีก่อน, ลดลง 3% เทียบไตรมาสก่อหน้า) เพราะเป็นตัวเลขการโต เทียบช่วงเดียวกันของปีก่อนที่สูงกว่ากลุ่มฯมาก สะท้อนกำลังซื้อกลุ่มกลาง-บน ที่ยังค่อนข้างดี รวมถึงยังคงความสามารถในการแย่ง market share ได้ต่อเนื่อง
ทั้งนี้ presale ที่โต เทียบช่วงเดียวกันของปีก่อนมาจากทั้ง low-rise และ condo สำหรับครึ่งแรกปี 2565 ยอด presale เท่ากับ 25.5 พันล้านบาท (โต 43% เทียบช่วงเดียวกันของปีก่อน) คิดเป็น 51% จากเป้าปีที่ 50.0 พันล้านบาท ทำให้มีโอกาสมากกว่าเป้า
สำหรับแนวโน้มกำไรสุทธิไตรมาส 2/2565 คาดโตเทียบช่วงเดียวกันของปีก่อนเช่นกันตามการโอนที่ยังดี (ถึงแม้ลดลงเทียบไตรมาสก่อนหน้า แต่ไม่เหนือความคาดหมายเพราะไตรมาสก่อนเป็น new high รายไตรมาส) สำหรับประมาณการกำไรสุทธิปี 2565 ที่ 5.06 พันล้านบาท (โต 11% เทียบช่วงเดียวกันของปีก่อน) คาดมีโอกาส upside เพราะกำไรสุทธิครึ่งแรกปี 2565 ดีกว่าคาดมาก
คงนำแนะนำซื้อราคาเป้าหมาย 13.80 บาท และคงเป็น top pick ของกลุ่มฯ โดยจุดเด่นมาจากแผนการโตใน 2-3 ปีข้างหน้าที่โดดเด่นและชัดเจน ทำให้ยังเป็น growth company ที่น่าสนใจกว่ากลุ่มฯ ราคาปัจจุบัน trade ที่ PER ปี 2565 เพียง 6.1x ต่ำกว่าค่าเฉลี่ย AP และกลุ่มฯ มาก จึงมองเป็นโอกาสซื้อ